MONO บวกแรง 9% ลุ้นครึ่งหลังโตเด่น หนังใหม่หนุนเรตติ้ง-ค่าโฆษณาพุ่ง
MONO บวกแรง 9% นิวไฮรอบ 3 เดือน ลุ้นครึ่งปีหลังโตเด่น หนังใหม่หนุนเรตติ้ง-ค่าโฆษณาพุ่ง จับตากำไรปีนี้โตทะลักแตะ 151 ล้านบาท 
MONO บวกแรง 9% นิวไฮรอบ 3 เดือน ลุ้นครึ่งปีหลังโตเด่น หนังใหม่หนุนเรตติ้ง-ค่าโฆษณาพุ่ง จับตากำไรปีนี้โตทะลักแตะ 151 ล้านบาท
21 ก.ย. 2565

ผู้สื่อข่าวรายงานว่า วันนี้(12 ก.ย.65) ราคาหุ้นบริษัท โมโน เน็กซ์ จำกัด (มหาชน) หรือ MONO ณ เวลา 15:33 น. อยู่ที่ระดับ 1.81 บาท บวก 0.15 บาท หรือ 9.0% ราคาสูงสุด 1.87 บาท ราคาต่ำสุด 1.65 บาท  ด้วยมูลค่าซื้อขาย 371.73 ล้านบาท ราคาหุ้นนิวไอรอบ 3 เดือนโดยเทียบตั้งแต่หุ้นยืนที่ระดับ 1.83 บาท เมื่อวันที่ 14 มิ.ย.65

ด้านนางสาววราภรณ์ วิบูลคณารักษ์ ผู้ช่วยกรรมการผู้จัดการ บล.กรุงไทย เอ็กซสปริง ระบุว่า หุ้น MONO ราคาหุ้นปรับตัวขึ้นมาคาดว่าจะมาจากธุรกิจของบริษัทเริ่มฟื้นตัวโดยในช่วงครึ่งปีหลังปี 65 คาดว่าจะมีภาพยนตร์ และซีรีส์ใหม่เข้ามา ส่วนใหญ่เป็นซีรีส์หนังจีนที่มาฉายช่อง MONO 29 ซึ่ง MONO จะร่วมกับ MONO MAX ช่วยทำการตลาด ทำให้ฐานผู้ชมกว้างขวางมากขึ้นน่าจะช่วยหนุนเรทติ้งได้ ส่งผลต่อรายได้ค่าโฆษณา และรายได้ที่ผลิตได้เองมากขึ้น ส่งผลรายได้ครึ่งปีหลังเติบโตขึ้น ขณะที่ค่าใช้จ่ายไม่ได้วิ่งตาม โดยประมาณการกำไรสุทธิปี 65 อยู่ที่ 151 ล้านบาท โตกว่าปี 64 ที่มีกำไรสุทธิ 45 ล้านบาท